เรื่องร้องเรียน (สัตว์จรจัด,ความสะอาด,ร้องเรียน) วันที่ 2023-09-27 06:35:21 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039381

ขอให้แก้ไขปัญหากรณีได้รับความเดือดร้อนจากการเลี้ยงสุนัขของเพื่อนบ้าน บริเวณบ้าน (ไม่ทราบเลขที่ตั้ง) ซอยสุขุมวิท 50 แยกซอยสวัสดี 4  เขตคลองเตย กรุงเทพมหานคร จุดสังเกตให้เดินทางเข้าแยกซอยสวัสดี 4 ไประยะทางประมาณ 20 เมตร จะมีซอยแรกด้านขวามือจะเห็นถังขยะสีเหลืองจำนวน 2 ถัง และเดินทางต่อไปจะพบกับทางแยกซ้ายมือกับขวามือแต่ให้เลี้ยวซ้ายไปและจะพบกับบ้านหลังดังกล่าวตั้งอยู่ด้านซ้ายมือไม่ทาสีบ้าน เป็นบ้านไม่มีรั้วบ้าน มีต้นกัญชาอยู่บริเวณหน้าบ้านจำนวน 1 ต้น และบ้านมีลักษณะเหมือนบ้านที่เอาไว้เก็บขยะเก็บของเก่า และจะเห็นกลุ่มสุนัขจำนวนไม่ต่ำกว่า 5 ตัว ส่วนบริเวณด้านขวามือจะเป็นตึกแถวที่ปิดการใช้งานอยู่ เนื่องจากผู้ร้องแจ้งว่าบ้านหลังดังกล่าวนั้นมีบุคคลที่เป็นเจ้าของบ้านที่ตั้งอยู่บริเวณปากทางสามแยกที่จะเลี้ยวซ้ายเข้ามาข้างต้นแต่ปัจจุบันไม่ได้อาศัยแล้วกำลังติดประกาศให้เช่า (ไม่ทราบรายละเอียดชื่อแต่เป็นเจ้าของโรงงานกรองน้ำที่เคยเป็นข่าวเกิดระเบิด) ซึ่งบุคคลนี้ได้มาเช่าบ้านหลังดังกล่าวให้คนงานที่ทำงานอยู่ที่โรงงานกรองน้ำอาศัยอยู่และมีคนงานอาศัยกันอยู่จำนวนหลายคน (ไม่ทราบรายละเอียดชื่อ) ซึ่งบ้านหลังดังกล่าวจะเลี้ยงสุนัขระบบเปิดแบบปล่อยปละละเลยเหมือนสุนัขจรจัดไม่มีรั้วกั้น มีสุนัขไม่ต่ำกว่า 5 ตัว เป็นสุนัขพันธุ์ไทย โดยสุนัขมักจะถ่ายมูลบริเวณหน้าบ้านของประชาชนที่อาศัยอยู่บริเวณใกล้เคียงเป็นประจำทุกวัน ประกอบกับผู้ร้องแจ้งว่าเมื่อก่อนบุคคลที่เป็นเจ้าของโรงงานกรองน้ำอาศัยอยู่ที่บ้านที่ตั้งอยู่บริเวณปากทางสามแยกที่จะเลี้ยวซ้ายเข้ามาข้างต้นนั้นก็เคยมีการเลี้ยงสุนัขและสุนัขไปสร้างความเดือดร้อนถ่ายมูลบริเวณหน้าบ้านของประชาชนที่อาศัยอยู่บริเวณใกล้เคียงเป็นประจำทุกวันเช่นกัน ดังนั้นผู้ร้องจึงได้ไปติดต่อแจ้งเรื่องไปยังสำนักงานเขตคลองเตยและเจ้าหน้าที่ได้เคยเข้ามาดำเนินการแก้ไขไปแล้วจำนวน 1 ครั้งและได้กำจัดสุนัขออกไปแล้วและแจ้งกับเจ้าของโรงงานกรองน้ำไปแล้วว่าถ้าสุนัขออกมาสร้างความเดือดร้อนอีกจะมีการปรับตัวละ 2,000 บาท (สองพันบาทถ้วน) แต่ปัจจุบันสุนัขกลุ่มดังกล่าวไม่ได้ถูกเลี้ยงที่บ้านของเจ้าของโรงงานกรองน้ำแล้ว แต่จะมาเลี้ยงที่บ้านของคนงานที่บ้านหลังดังกล่าวข้างต้นและก็ยังสร้างความเดือดร้อนอยู่เช่นเดิม ทางเจ้าหน้าที่ของสำนักงานเขตคลองเตยจะเข้ามาปรับตัวละ 2,000 บาท (สองพันบาทถ้วน) ตามที่แจ้งไว้ไม่ได้ จากกรณีดังกล่าวทำให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 10 ปีแล้ว  จึงประสงค์ให้หน่วยงานที่เกี่ยวข้องแก้ไขปัญหากรณีได้รับความเดือดร้อนจากการเลี้ยงสุนัขของเพื่อนบ้านหลังดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata